Love Actually - วิกิพีเดีย

# Love Actually

### จากวิกิพีเดีย สารานุกรมเสรี

  บทความนี้มีชื่อเป็นภาษาอังกฤษ เนื่องจากยังไม่มีชื่อภาษาไทยที่กระชับ เหมาะสม หรือไม่รู้วิธีอ่านในภาษาไทย
  ใบปิดภาพยนตร์ Love Actually - ทุกหัวใจมีรัก

Love Actually (ชื่อไทย - ทุกหัวใจมีรัก) เป็นภาพยนตร์แนว romantic comedy กำกับโดยนักเขียนบทภาพยนตร์ชาวอังกฤษ Richard Curtis เรื่องราวเกี่ยวกับความรักในรูปแบบต่างๆของกลุ่มคนหลากหลายวิถีชีวิต ที่โยงมาเกี่ยวข้องกันในเทศกาลคริสต์มาส ออกฉายครั้งแรกเมื่อเดือนพฤศจิกายน 2003

นำแสดงโดย ฮิวฮ์ แกรนต์, Bill Nighy, Emma Thompson, Colin Firth, Liam Neeson, Alan Rickman, เคียรา ไนต์ลีย์, Laura Linney และดาราภาพยนตร์ผู้มีชื่อเสียงอีกมากมาย รวมทั้งดารารับเชิญได้แก่ Rowan Atkinson, Billy Bob Thornton, Claudia Schiffer, Elisha Cuthbert, Shannon Elizabeth, Denise Richards

ภาพยนตร์เรื่องนี้ ฉบับที่ฉายในประเทศไทยและทวีปเอเชีย ผู้กำกับได้ตัดตัวละครออกไปคู่หนึ่ง คือ แจ็ค และจูดี้ (แสดงโดย Martin Freeman และ Joanna Page) ซึ่งรับบทเป็นตัวแสดงแทนในการถ่ายหนังโป๊ เนื่องจากมีฉากที่ไม่เหมาะสม

## [แก้] เนื้อเรื่องย่อ

คนบางคนอาจมองว่าโลกนี้เต็มไปด้วยความเกลียดชัง แก่งแย่งชิงดี แต่อันที่จริงแล้ว เราจะพบว่ามีความรักปรากฏอยู่ในทุกแห่งหน ในคนทุกเพศทุกวัย ตั้งแต่นายกรัฐมนตรีหนุ่มคนใหม่ที่เพิ่งเริ่มงานเป็นวันแรก ก็เกิดตกหลุมรักเลขาสาวจอมเปิ่นที่เพิ่งเข้าทำงานเป็นวันแรกเหมือนกัน, เจมี่ นักเขียนหนุ่มผู้เพิ่งจะพบว่าภรรยาเป็นชู้กับน้องชายของตน จึงหลบไปรักษาแผลใจที่บ้านพักริมทะเลสาบ และพบรักกับหญิงสาวคนทำงานบ้านซึ่งพูดภาษาอังกฤษไม่ได้ ,หญิงสาวที่แต่งงานแล้วอย่างคาเรน ผู้ซึ่งกำลังสงสัยว่าสามีของเธอกำลังปันใจให้กับเลขาหน้าห้องทำงาน

หรือกระทั่งความรักของเด็กชายผู้ซึ่งกำลังพบรักครั้งแรกกับเด็กหญิงเพื่อนร่วมโรงเรียนที่ไม่เคยแม้แต่จะคุยกัน และพ่อม่ายที่ประสบปัญหาการเข้าถึงลูกชายผู้เพิ่งจะสูญเสียแม่ไป

เมื่อเทศกาลคริสต์มาสกำลังย่างกรายมาถึง เรื่องราวของแต่ละคนในนครลอนดอนจึงบังเกิดขึ้นด้วยความมหัศจรรย์ที่มีรสชาติทั้งหวานและขม ตามแต่จะบังเกิดขึ้นในทุกหัวใจที่มีรัก

## [แก้] ตัวละครหลักๆ

- เดวิด (นายกรัฐมนตรี) นายกฯหนุ่มโสดผู้ที่เพิ่งมาทำงานวันแรกก็ตกหลุมรักเสียแล้ว รับบทโดย Hugh Grant
- นาตาลี เลขาฯใหม่ผู้ซึ่งมาทำงานกับนายกรัฐมนตรีเป็นวันแรก จึงมักจะเผลอทำกิริยาเปิ่นๆอยู่เสมอ รับบทโดย Martine McCutcheon
- เจมี่ เบนเน็ตต์ นักเขียนหนุ่มที่พบว่าภรรยาของตนนอกใจ จึงมาตั้งต้นชีวิตโสดอีกครั้งที่บ้านพักริมทะเลสาบ รับบทโดย Colin Firth
- ออเรเลีย หญิงสาวทำงานบ้านชาวโปรตุเกส ซึ่งมารับจ้างทำงานบ้านกับเจมี่ รับบทโดย Lúcia Moniz
- แฮรี่ บรรณาธิการนิตยสาร แต่งงานและมีลูกสองคนแล้วกลับหวั่นไหวกับท่าทีของเลขาฯหน้าห้อง รับบทโดย Alan Rickman
- คาเรน ภรรยาของแฮรี่ ผู้ซึ่งสงสัยว่าสามีกำลังจะปันใจให้ใครบางคน เป็นพี่สาวของเดวิด รับบทโดย Emma Thompson
- แดเนียล สถาปนิกที่เพิ่งจะสูญเสียภรรยาไป และพบว่าเป็นการยากที่จะเข้าถึงใจของลูกชายได้ รับบทโดย Liam Neeson
- จูเลียต เจ้าสาวหมาดๆ ที่มีปัญหาเรื่องการเข้ากับเพื่อนสนิทของสามีไม่ได้ รับบทโดย Keira Knightley
- ซาร่าห์ ครีเอทีฟสาวที่แอบหลงรักเพื่อนชายในที่ทำงานมานานนับปี รับบทโดย Laura Linney
- บิลลี่ แม็ค อดีตร็อกสตาร์ตกยุคที่กำลังดันทุรังจะกลับมาดังอีกครั้ง รับบทโดย Bill Nighy

## [แก้] แหล่งข้อมูลอื่น

- Official website เว็บไซต์อย่างเป็นทางการ
- Love Actually บนเว็บไซต์ Internet Movies Database
- Love Actually (2003) ที่ สยามโซน.คอม

ดึงข้อมูลจาก "http://th.wikipedia.org../../../l/o/v/Love_Actually_8c96.html".

หมวดหมู่: บทความที่มีชื่อเป็นภาษาอังกฤษ | ภาพยนตร์

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Alemannisch
- Deutsch
- English
- Français
- Italiano
- 日本語
- Nederlands
- ‪Norsk (bokmål)‬
- Polski
- Русский
- Svenska
- 中文